**ZMLUVA O DIELO č.\_\_**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami

**Objednávateľ:**

**Zriaďovateľ/inštitúcia/ZO SZV**

Zastúpený:

Sídlo:

IČO:

(ďalej len „**Objednávateľ**“)

a

**Zhotoviteľ:**

**Titul, Meno a priezvisko (prednášateľ)**

#### Trvale bytom

Dátum narodenia:

Číslo OP:

IBAN:

e-mail:

(ďalej len „**Zhotoviteľ**“)

Objednávateľ a Zhotoviteľ ďalej spolu aj ako „**Zmluvné strany“** a jednotlivo aj ako **„Zmluvná strana“**

**čl. 1
Predmet zmluvy**

* 1. Predmetom tejto zmluvy je záväzok Zhotoviteľa vykonať dielo definované v článku 1.2 tejto zmluvy, a to za podmienok uvedených v tejto zmluve, a záväzok Objednávateľa zaplatiť cenu za jeho vykonanie.
	2. Dielom je prednáška na tému:
	3. Miesto vykonania diela: *(presná adresa)*
	4. Dátum a čas vykonania diela: .........................., od ............ do .............
	5. Za vykonanie prednášky patrí Zhotoviteľovi 40 € za vzdelávaciu jednotku. Vzdelávacia jednotka je 45 min, pričom jedna prednáška trvá dve vzdelávacie jednotky t.j. 2 x 40,00 EUR, spolu 80,00 EUR.
	6. Akékoľvek zmeny podmienok podľa tejto zmluvy musia byť schválené obomi Zmluvnými stranami.

**čl. 2
Podmienky vykonania diela**

1. Zhotoviteľ vykoná dielo vo vlastnom mene, na vlastnú zodpovednosť a s odbornou starostlivosťou pri dodržaní všetkých právnych predpisov vzťahujúcich sa na vykonávané činnosti.
2. Zhotoviteľ sa zaväzuje vykonať dielo na mieste určenia vo vopred dohodnutom termíne.

**čl. 3
Odmena a platobné podmienky**

1. Odmena za vykonanie diela je stanovená dohodou Zmluvných strán v súlade s § 3 zákona č. 18/1996 Z. z. o cenách v znení neskorších predpisov a v zmysle čl. 4 bod 1. smernice SZV 6/2019 k činnosti lektorov a prednášajúcich odborníkov vo včelárstve. Odmena je dohodnutá vo výške **80** **EUR** (slovom osemdesiat EUR) (ďalej len „**Odmena**“).
2. V Odmene sú zahrnuté všetky náklady na realizáciu diela s výnimkou nákladov na dopravu Zhotoviteľa na miesto vykonania diela. Zhotoviteľ má nárok na náhradu nákladov na dopravu vo výške vopred písomne odsúhlasenej Objednávateľom (ďalej len „**Náhrada nákladov**“).
3. Objednávateľ sa zaväzuje Zhotoviteľovi uhradiť Odmenu a Náhradu nákladov bezhotovostným platobným prevodom na bankový účet Zhotoviteľa uvedený v záhlaví zmluvy, a to najneskôr do 14 dní odo dňa vykonania diela.

**čl. 4
Spracúvanie osobných údajov**

1. Objednávateľ je oprávnený spracúvať osobné údaje v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie GDPR“).

**čl. 5
Záverečné ustanovenia**

* 1. V zmysle § 43 ods. 14 zákona č. 595/2003 Z. z. o dani z príjmov v znení neskorších predpisov sa Zmluvné strany dohodli, že Objednávateľ ako platiteľ nevyberie zrážkovú daň a Zhotoviteľ bude príjmy podľa tejto zmluvy zdaňovať sám prostredníctvom daňového priznania.
	2. Zhotoviteľ predloží SZV písomné potvrdenie o vyplatení odmeny zo strany objednávateľa do 14 dní podľa čl.4 bod 5 Smernice SZV 2/2019.
	3. Účastníci zmluvy po prečítaní prehlasujú, že súhlasia s jej obsahom, čo potvrdzujú svojimi podpismi.
	4. Táto zmluva nadobúda platnosť a účinnosť dňom podpisu oboma Zmluvnými stranami.
	5. Zmluva je vyhotovená v 2 exemplároch, z ktorých jeden obdrží Objednávateľ a jeden Zhotoviteľ.

|  |  |  |
| --- | --- | --- |
| V ........................ dňa .........................Objednávateľ:**Názov Objednávateľa** |  | V ........................ dňa .........................Zhotoviteľ:**Meno a priezvisko Zhotoviteľa** |
| meno, priezvisko, funkcia |  | osobne |